[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2015

	Nr.
	4c-7/66 


R A P O R T

asupra propunerii legislative privind protejarea şi sprijinirea familiilor afectate de emisiile de substanţe nocive  provenite din extracţiile de ţiţei din zona Suplacu de Barcău
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 59/2014 din 17 februarie 2014, cu dezbaterea pe fond, în procedură obişnuită, a propunerii legislative privind protejarea şi sprijinirea familiilor afectate de emisiile de substanţe nocive provenite din extracţiile de ţiţei din zona Suplacu de Barcău. 
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1081/07.10.2013)

· avizul negativ al Comisiei juridice, de disciplină şi imunităţi (nr.4c-11/144/18.02.2014)

· avizul favorabil al Comisiei pentru sănătate şi familie (nr.4c-8/58/19.03.2014)

· avizul negativ al Comisiei pentru mediu şi echilibru ecologic (nr.4c-27/17/11.03.2014)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/74/18.02.2014)

· punctul de vedere al Guvernului (nr.2173/18.11.2013).

Propunerea legislativă are ca obiect de reglementare protejarea şi sprijinirea familiilor afectate de substanţe nocive provenite din extracţiile de ţiţei din zona Suplacu de Barcău.
Comisia propune Plenului Camerei Deputaţilor adoptarea  propunerii legislative cu amendamente. 

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 9 iunie 2015 au participat, în conformitate cu prevederile art.55 din Regulamentul Camerei Deputaţilor:

-  d-na Ileana Ciutan – Preşedintele Casei Naţionale de Pensii Publice

-  d-l deputat Adrian-Miroslav Merka – iniţiator.
La lucrările comisiei şi-au înregistrat prezenţa 22 deputaţi, din totalul de 24 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 11 februarie 2014.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma finalizării dezbaterilor, Comisia propune plenului Camerei Deputaţilor, adoptarea propunerii legislative  cu amendamente, redate în anexa care face parte integrantă din prezentul raport. 




PREŞEDINTE,





SECRETAR,



Adrian Solomon





Mihăiţă Găină

Întocmit,

Consilier parlamentar Decebal Stănescu

ANEXĂ
Amendamente admise:
	Nr. crt.
	Text propunere legislativă
	Text propus de Comisie

(autorul amendamentului)
	Motivare

amendamente

	1. 
	Titlul Legii

Lege privind protejarea şi sprijinirea familiilor afectate de emisiile de substanţe nocive provenite din extracţiile de ţiţei din zona Suplacu de Barcău


	Titlul Legii

Lege privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău

Autori: membrii comisiei


	Pentru respectarea normelor de tehnică legislativă.

	2. 
	Art. 1- (1) Pentru a atenua impactul condiţiilor de muncă şi de viaţa afectate de emisiile de substanţe nocive provenite din extracţiile de ţiţei din zona Suplacu de Barcău, statul protejează şi sprijină familiile şi membrii de familie care lucrează sau locuiesc în zona respectivă.
(2) Sprijinul statului se acordă diferenţiat.
(3) Zona comuna Suplacu de Barcău, denumită în continuare zona menţionată, cuprinde comuna Suplacu de Barcău (4605 locuitori) şi satele aflate în componenţa sa: Borumlaca (950 locuitori), Dolea (190 locuitori), Foglaş (212 locuitori), Valea Cerului (432 locuitori) şi Vîlcelele (267 locuitori).

	Art. 1- (1) Pentru a atenua efectul emisiilor de substanţe nocive provenite din extracţiile de ţiţei din zona Suplacu de Barcău, asupra condiţiilor de muncă şi de viaţă, statul protejează şi sprijină persoanele care lucrează sau locuiesc în zona respectivă.
Alin.(2) se elimină.
(2) Zona Suplacu de Barcău, denumită în continuare zona menţionată, cuprinde comuna Suplacu de Barcău şi satele aflate în componenţa sa: Borumlaca, Dolea, Foglaş, Valea Cerului şi Vîlcelele.
Autori: membrii comisiei


	Pentru claritatea textului.



	3. 
	Art.2. - (1) Persoanele care locuiesc în zona menţionată cu domiciliul stabil de cel puţin 10 ani consecutivi, precum şi persoanele care, indiferent de domiciliu, desfăşoară sau au desfăşurat activităţi lucrative în zona menţionată timp de minim 10 ani consecutivi, beneficiază de prevederile legale privind pensionarea cu 2 ani anticipat, cu condiţia îndeplinirii stagiului de cotizare.
(2) Pentru persoanele prevăzute la alin.(1), cuantumul ajutorului de deces se majorează cu 50%.
(3) Persoanele prevăzute la alin.(1) beneficiază de compensare integrală din bugetul Ministerului Sănătăţii a medicamentelor prescrise pentru tratamentul bolilor cauzate de condiţiile de mediu din zona menţionată.
(4) Persoanele prevăzute la alin. (1) beneficiază anual, în condiţii de gratuitate, de o evaluare medicală constând în investigaţii de specialitate ale sistemului circulator, urinar, osteoarticular şi sistemului respirator (screening), în scopul prevenirii si tratării din timp a unor afecţiuni determinate de substanţele nocive provenite de la extracţiile de ţiţei din zona menţionată. 

(5) Pentru persoanele prevăzute la alin. (1), care suferă de diferite forme de boli oncologice determinate de noxe, Ministerul Sănătăţii prin direcţiile de specialitate privind programele naţionale de asistenţă sanitară demarate pe aceste afecţiuni, va introduce la lista cu priorităţi dosarele privind decontarea tratamentelor oncologice recomandate de medical curant.

	Art.2. - (1) Persoanele care au locuit cel puţin 30 de ani în zona menţionată, precum şi persoanele care, indiferent de domiciliu, desfăşoară sau au desfăşurat activităţi lucrative în zona menţionată timp de minimum 30 de ani consecutivi, beneficiază de prevederile art.65 alin.(5) din Legea nr.263/2010 privind sistemul unitar de pensii publice, cu modificările şi completările ulterioare. 
(2) Pentru persoanele prevăzute la alin.(1), cuantumul ajutorului de deces poate fi majorat cu 50% prin hotărâre a consiliului local şi se plăteşte din bugetul local, în limita fondurilor alocate cu această destinaţie.

Alin.(3) se elimină.
(3) Persoanele prevăzute la alin.(1) beneficiază anual, în condiţii de gratuitate, de o evaluare medicală constând în investigaţii de specialitate, în scopul prevenirii şi tratării din timp a unor afecţiuni determinate de substanţele nocive provenite de la extracţiile de ţiţei din zona menţionată.

Alin.(5) se elimină.

Autori: membrii Comisiei
	Pentru claritatea textului.

Pentru clarificarea modului de acordare a ajutorului de deces majorat. 
Prevederea nu poate fi susţinută financiar. 
Investigaţiile de specialitate pot fi diverse.
Toţi asiguraţii au acces la programele de sănătate în mod egal întrucât nu mai există listă de priorităţi.

